Ανακοίνωση της κυβέρνησης του Ηνωμένου Βασιλείου σχετικά με την οδηγία 94/22/ΕΟΚ του Ευρωπαϊκού Κοινοβουλίου και του Συμβουλίου της 30ής Μαΐου 1994 για τους όρους χορήγησης και χρήσης των αδειών άντλησης, εξερεύνησης και παραγωγής υδρογονανθράκων

(2003/C 138/05)

(Κείμενο που παρουσιάζει ενδιαφέρον για τον ΕΟΧ)

ΥΠΟΥΡΓΕΙΟ ΕΜΠΟΡΙΟΥ ΚΑΙ ΒΙΟΜΗΧΑΝΙΑΣ

ΚΑΝΟΝΙΣΜΟΙ ΠΕΡΙ (ΠΑΡΑΓΩΓΗΣ) ΠΕΤΡΕΛΑΙΟΥ (ΣΕ ΘΑΛΑΣΣΙΕΣ ΠΕΡΙΟΧΕΣ) 1998

ΠΡΟΣΦΟΡΑ ΓΙΑ ΤΑ ΤΜΗΜΑΤΑ 113/21 ΚΑΙ 113/22 ΕΚΤΟΣ ΤΟΥ ΓΥΡΟΥ ΕΚΔΟΣΗΣ ΥΠΕΡΑΚΤΙΩΝ ΑΔΕΙΩΝ

Ο υπουργός εμπορίου και βιομηχανίας καλεί τους ενδιαφερομένους, σύμφωνα με τις διατάξεις των κανονισμών περί (παραγωγής) πετρελαίου (σε θαλάσσιες περιοχές) του 1988 [Petroleum (Production) (Seaward Areas) Regulations 1988 - S.I. 1988 αριθ. 1213], όπως τροποποιήθηκαν (εφεξής "οι κανονισμοί του 1988") και των κανονισμών της οδηγίας περί αδειών υδρογονανθράκων του 1995 (Hydrocarbons Licensing Directive Regulations 1995 - S.I. 1995 αριθ. 1434), να υποβάλουν αιτήσεις για άδειες παραγωγής πετρελαίου σχετικά με τα τμήματα 113/21 και 113/22. Ο οριστικός κατάλογος των τμημάτων που δεν έχουν τύχει άδειας φαίνεται σε χάρτες οι οποίοι έχουν κατατεθεί στη βιβλιοθήκη του Υπουργείου Εμπορίου και Βιομηχανίας και όπου μπορούν να εξετασθούν μετά από προηγούμενη συνεννόηση (βλέπετε παρακάτω για λεπτομέρειες για επικοινωνία) μεταξύ των ωρών 09.15 και 16.45, Δευτέρα με Παρασκευή μέχρι τη 16η Σεπτεμβρίου 2003 (στην οποία γίνεται αναφορά παρακάτω ως "η ημερομηνία υποβολής αιτήσεων"). Οι χάρτες είναι επίσης διαθέσιμοι στις ιστοσελίδες της Διεύθυνσης Πετρελαίου και Φυσικού Αερίου (Oil and Gas Directorate, www.og.dti.gov.uk).

1. Άδειες που εκδίδονται σύμφωνα με την παρούσα πρόσκληση θα ενσωματώνουν ρήτρες οι οποίες ουσιαστικά βασίζονται, υπό ορισμένες τροποποιήσεις και επιπρόσθετες διατάξεις, στις πρότυπες ρήτρες (Model Clauses) που αναφέρονται στο συμπλήρωμα 4 των κανονισμών περί (παραγωγής) πετρελαίου (σε θαλάσσιες περιοχές) του 1988 (όπως αυτοί έχουν τροποποιηθεί, εκτός του ότι δεν θα ισχύουν οι τροποποιήσεις στις πρότυπες ρήτρες των παραγράφων α) ii) και c) έως h) του κανονισμού 8 των κανονισμών (τροποποίηση) περί (παραγωγής) πετρελαίου (σε θαλάσσιες περιοχές) του 1996 [Petroleum (Production) (Seaward Areas) (Amendment) Regulations 1996 - S.I. 1996 αριθ. 2946]. Από 1ης Ιανουαρίου 2003 καταργούνται τα δικαιώματα εκμετάλλευσης και τροποποιούνται ανάλογα οι ρήτρες.

2. Το Υπουργείο Εμπορίου και Βιομηχανίας προέβη σε εκτίμηση των τμημάτων 113/21 και 113/22, σύμφωνα με τις απαιτήσεις της οδηγίας 92/43/EΟΚ σχετικά με τη διατήρηση των φυσικών οικοτόπων (ενδιαιτημάτων), καθώς και της άγριας πανίδας και χλωρίδας, που τυγχάνει εφαρμογής ως "οι σχετικοί με τη διατήρηση (φυσικά ενδιαιτήματα, κ.λπ.) κανονισμοί του 1994". Η εκτίμηση κατέληξε στο συμπέρασμα ότι η αδειοδότηση της περιοχής και η εκτέλεση του προτεινόμενου προγράμματος εργασίας δεν ενδέχεται να έχει σημαντικές επιπτώσεις σε κάποιο τόπο του θαλάσσιου περιβάλλοντος. Αντίγραφα της εκτίμησης μπορούν να ζητηθούν από το Τμήμα Διοίκησης (βλέπε παρακάτω για λεπτομέρειες επικοινωνίας).

Αιτήσεις για τη χορήγηση αδειών

3. Οι αιτήσεις πρέπει να υποβάλλονται σε έντυπο αιτήσεως για άδειες παραγωγής σε θαλάσσιες περιοχές το οποίο είναι διαθέσιμο στον ιστότοπο Πετρελαίου και Φυσικού Αερίου (Oil and Gas) ή από το Τμήμα Διοίκησης (βλέπετε παρακάτω για λεπτομέρειες επικοινωνίας).

4. Οι αιτήσεις πρέπει να υποβληθούν πρέπει να γίνει στο Υπουργείο Εμπορίου και Βιομηχανίας (Department of Trade and Industry) στο Λονδίνο, στη διεύθυνση 1 Victoria Street, London SW1H 0ET, μαζί με τέλος 2820 λιρών Αγγλίας (GBP) ανά αίτηση. Οι αιτήσεις θα πρέπει να έχουν παραληφθεί από το Υπουργείο Εμπορίου και Βιομηχανίας το αργότερο έως τις 16 Σεπτεμβρίου 2003, ώρα 13:00 (ώρα Λονδίνου). Καμία αίτηση δεν θα γίνει δεκτή μετά την ανωτέρω ημερομηνία και ώρα.

5. Ο προτεινόμενος χειριστής εντός του αιτούντος ομίλου (συμπεριλαμβανομένης και οποιασδήποτε εταιρίας η οποία αποτελεί τον μόνο αιτούντα) θα πρέπει να υποβάλει δήλωση αναφορικά με τη γενική περιβαλλοντική πολιτική του όσον αφορά τη διεξαγωγή εγκεκριμένων δραστηριοτήτων σε θαλάσσιες περιοχές. Αιτήσεις "προαγωγής" δεν γίνονται δεκτές στα τμήματα αυτά.

6. Περαιτέρω οδηγίες σχετικά με τα δικαιολογητικά με τα οποία οι αιτούντες μπορούν να υποστηρίξουν τις αιτήσεις τους παρέχονται στις κατευθυντήριες οδηγίες (Notes for Applicants) που είναι διαθέσιμες από τη Διοίκηση Αδειών και στις ιστοσελίδες της Διεύθυνσης Πετρελαίου και Φυσικού Αερίου (βλέπετε παρακάτω για λεπτομέρειες για επικοινωνία).

7. Οι αιτήσεις θα κριθούν με γνώμονα τη συνεχιζόμενη ανάγκη πραγματοποίησης ταχύτατων, διεξοδικών, αποτελεσματικών και ασφαλών εξερευνήσεων για τον προσδιορισμό κοιτασμάτων πετρελαίου και φυσικού αερίου στην ηπειρωτική υφαλοκρηπίδα του Ηνωμένου Βασιλείου, λαμβάνοντας υπόψη και τα κριτήρια προστασίας του περιβάλλοντος. Οι αιτήσεις θα κριθούν με βάση τα ακόλουθα κριτήρια:

α) την οικονομική δυνατότητα του αιτούντος να εκτελέσει το συμφωνημένο πρόγραμμα εργασίας για την αρχική περίοδο·

β) την τεχνική ικανότητα του αιτούντος να εκτελέσει το συμφωνημένο πρόγραμμα εργασίας για την αρχική περίοδο, και ανάλογα με την περίπτωση οποιεσδήποτε άλλες δραστηριότητες οι οποίες επιτρέπονται σύμφωνα με την άδεια (λαμβανομένων επίσης υπόψη της ποιότητας της γεωλογικής ανάλυσης και του βαθμού καινοτομίας)·

γ) τα περιβαλλοντικά διαπιστευτήρια, όπως περιγράφονται στις κατευθυντήριες οδηγίες της αίτησης·

δ) τυχόν έλλειψη αποτελεσματικότητας ή ευθύνης που έχει επιδειχθεί από τον αιτούντα υπό οποιαδήποτε άλλη άδεια οποιασδήποτε περιγραφής η οποία εξεδόθη σύμφωνα με τον περί πετρελαίου νόμο 1998 (Petroleum Act 1998) ή με οποιαδήποτε προηγούμενη νομοθεσία έχουσα παρόμοιο αποτέλεσμα.

8. Μετά από εξέταση όλων των αιτήσεων, ο υπουργός θα επιλέξει τους αιτούντες στους οποίους είναι διατεθειμένος να χορηγήσει άδεια. Θα ενημερωθούν όχι αργότερα από ένα έτος μετά την ημερομηνία υποβολής αιτήσεων. Εάν ο υπουργός είναι διατεθειμένος να χορηγήσει άδεια, το Υπουργείο Εμπορίου και Βιομηχανίας θα ετοιμάσει προσχέδιο άδειας το οποίο θα σταλεί στον αιτούντα ο οποίος στη συνέχεια θα έχει την επιλογή να δεχτεί την προσφορά πράγμα που γίνεται με επιστροφή της στο Υπουργείο Εμπορίου και Βιομηχανίας αφού πρώτα υπογράφεται από όλα τα μέλη του αιτούντος ομίλου. Οι υποψήφιοι για τους οποίους εκδόθηκαν αρνητικές αποφάσεις θα ειδοποιηθούν γραπτώς. Οι αιτούντες μπορούν να πληροφορηθούν τους λόγους για την απόφαση του υπουργού εφόσον υποβάλλουν εγγράφως σχετική αίτήση για την παροχή των πληροφοριών αυτών.

9. Η κυβέρνηση δεν αποδέχεται καμία ευθύνη για τυχόν κόστος το οποίο υφίσταται ο αιτών κατά τη μελέτη ή την υποβολή της αίτησης.

Περίοδος της άδειας και πληρωτέο τίμημα

10. Υπό τους όρους που αναφέρονται παρακάτω, η κάθε άδεια θα ισχύει για μία αρχική περίοδο τεσσάρων ετών με δυνατότητα επέκτασης για μία δεύτερη περίοδο τεσσάρων ετών και μια τρίτη περίοδο 18 ετών.

11. Η δυνατότητα συνέχισης της άδειας στη δεύτερη περίοδο μπορεί να ασκείται από τον αδειούχο εφόσον αυτός διαβιβάσει προειδοποίηση προς τούτο όχι λιγότερο από τρεις μήνες πριν τη λήξη της αρχικής περιόδου και εφόσον πρώτα συμπληρώσει ένα συμφωνημένο πρόγραμμα εργασίας και παραδώσει μέρος της περιοχής υπό άδεια. Η μέγιστη περιοχή που θα μπορεί να κρατείται έχει ως εξής:

α) αν η άδεια αρχικά κάλυπτε 60 ή περισσότερους τομείς, όχι περισσότερους από το ήμισυ του αρχικού αριθμού τομέων· ή

β) αν η άδεια αρχικά κάλυπτε περισσότερους από 30 αλλά λιγότερους από 60 τομείς, 30 τομείς.

Η περιοχή που κρατείται πρέπει να είναι σύμφωνη με την πρότυπη ρήτρα 8 του συμπληρώματος 4 των κανονισμών του 1988 ως αυτή είχε πριν από τις τροποποιήσεις που έγιναν από τους κανονισμούς (τροποποίηση) περί (παραγωγής) πετρελαίου (σε θαλάσσιες περιοχές) του 1996 [Petroleum (Production) (Seaward Areas) (Amendment) Regulations 1996] και πρέπει να περιγράφεται στην εν λόγω ανακοίνωση.

Ένας "τομέας" αποτελεί μέρος ενός τμήματος το οποίο περιλαμβάνει περιοχή η οποία οριοθετείται με γραμμές γεωγραφικού μήκους και πλάτους που απέχουν μεταξύ τους ένα λεπτό αντιστοίχως.

12. Κάθε έκταση καλυπτόμενη από την άδεια που δεν αποτελεί αντικείμενο εγκεκριμένου προγράμματος ανάπτυξης στο τέλος της δεύτερης περιόδου θα εγκαταλείπεται κατά το χρόνο αυτό.

13. Οι άδειες που θα χορηγηθούν ως αποτέλεσμα της παρούσας πρόσκλησης θα υπόκειται σε καταβολή τιμήματος σύμφωνα με τις διατάξεις οι οποίες εκθέτονται στις πρότυπες ρήτρες και σε συμπληρώματα της άδειας, συνοπτικά:

α) τέσσερις ετήσιες πληρωμές, αρχίζοντας με την έναρξη της άδειας, 150 GBP για κάθε τετραγωνικό χιλιόμετρο που καλύπτει·

β) στη συνέχεια ετήσια πληρωμή 300 GBP για κάθε τετραγωνικό χιλιόμετρο που καλύπτει, αυξανόμενη ετησίως κατά 900 GBP έως μέγιστο ποσό 7500 GBP για κάθε τετραγωνικό χιλιόμετρο [η πληρωμή αυτή υπόκειται σε διετή αναθεώρηση σε συνάρτηση με τις μεταβολές του δείκτη τιμών ακάθαρτου πετρελαίου που αγοράζεται από τα διυλιστήρια ο οποίος δημοσιεύεται στην επετηρίδα στατιστικών στοιχείων ενέργειας του Ηνωμένου Βασιλείου (Digest of UK Energy Statistics)].

Ειδική σημείωση

14. Το Eskmeals Firing Range (πεδίο βολής) του Υπουργείου Αμύνης καλύπτει σε μεγάλο βαθμό την έκταση των τμημάτων 113/21 και 113/22, και, ως εκ τούτου, κάθε αδειούχος οφείλει να αναμένει ασυνήθεις περιορισμούς δραστηριοτήτων, μέσω ειδικών όρων ή/και εξαιρέσεων προβλεπόμενων από την άδεια καθώς και μέσω άλλων εγκρίσεων (π.χ. για την εξόρυξη φρεατίων). Ειδικότερα, η εξόρυξη φρεατίων για ερευνητικούς σκοπούς δεν θα επιτραπεί πριν από το 2004 και, ακόμη και τότε, θα υπόκειται, κατά πάσαν πιθανότητα σε αυστηρούς χρονικούς περιορισμούς. Δεν θα επιτραπεί η κατασκευή μόνιμων εγκαταστάσεων εντός του πεδίου βολής (Firing Range) κατά τη διάρκεια ισχύος της άδειας (εφόσον εντωμεταξύ δεν υπάρξει άρση του Eskmeals Firing Range). Λεπτομερή στοιχεία για την αναπτυξιακή δραστηριότητα συμπεριλαμβανομένων των συντεταγμένων της εκτός του Range περιοχής, παρέχονται μέσω των διευθύνσεων που περιλαμβάνει το κατωτέρω κεφάλαιο "επικοινωνία".

Εμπιστευτικότητα

15. Υλικό το οποίο παρέχεται προς υποστήριξη αιτήσεων θα αντιμετωπίζεται σύμφωνα με τον κώδικα πρακτικής για πρόσβαση σε κυβερνητικές πληροφορίες (Code of Practice on Access to Government Information).

Εξαιρέσεις

16. Οι όροι, οι διατάξεις, οι πληρωμές και άλλες λεπτομέρειες σχετικά με την κάθε άδεια θα είναι ως ορίζεται παραπάνω, αλλά ο υπουργός επιφυλάσσεται του δικαιώματος να προβεί σε τροποποιήσεις σε ορισμένες περιπτώσεις ώστε να ανταποκρίνονται σε συγκεκριμένες συνθήκες.

Επικοινωνία

Διοίκηση αδειών: Licensing and Consents Unit, Department of Trade and Industry (Υπουργείο Εμπορίου και Βιομηχανίας), 1 Victoria Street, London SW1H 0ET [τηλ. (44-207) 215 51 11, φαξ (44-207) 215 50 70].

Department of Trade and Industry Library (Βιβλιοθήκη του Υπουργείου Εμπορίου και Βιομηχανίας): 1 Victoria Street, London SW1H 0ET (τηλ. (44-207) 215 50 06/7, φαξ: (44-207) 215 56 65)

Ιστότοπος του Licensing and Consents Unit (LCU): www.og.dti.gov.uk.